wickkiey/tamil-wikipedia-markdown huggingface dataset:
# தாரா கோர்முசுஜி வரியாவா



**தாரா கோர்முசுஜி வரியாவா** (*Dara Hormusji Variava*)(05 சூலை 1897-1961) என்பவர் ஓர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்திய நாடாளுமன்ற உறுப்பினராக 1952 முதல் 1960 வரை இந்திய நாடாளுமன்றத்தின் மேலவையான மாநிலங்களவை குசராத்து மாநிலத்தினைப் பிரதிநிதித்துவப்படுத்தினார். வரியாவா இந்திய தேசிய காங்கிரசு கட்சியினைச் சார்ந்தவர்.
# 2-பியூரோயில் குளோரைடு



**2-பியூரோயில் குளோரைடு** (*2-Furoyl chloride*) என்பது C<sub>5</sub>H<sub>3</sub>ClO<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். பியூரான் சேர்மத்தின் அசைல் குளோரைடாக இது கருதப்படுகிறது. பென்சாயில் குளோரைடை விட கண்களில் அதிகமாக அரிக்கும் தன்மையைக் கொண்டுள்ள நீர்மம் என்ற பண்பைக் கொண்டுள்ளது. 2-புரோயில் குளோரைடு ஒரு பயனுள்ள மருந்து இடைநிலையாகும். தோல் கோளாறுகள், வைக்கோல் காய்ச்சல் மற்றும் காசநோய் சிகிச்சையில் பயன்படுத்தப்படும் ஓர் அழற்சி எதிர்ப்பு மருந்தான மோமடசோன் பியூரோயேட்டின் தயாரிப்பில் பயன்படுத்தப்படுகிறது.  

## தயாரிப்பு
2-பியூரோயில் குளோரைடு 1924 ஆம் ஆண்டு இயெலிசன் என்பவரால் கண்டறியப்பட்டது. ஆய்வக தண்ணீர் குளியல் முடிந்த அதிகப்படியான தயோனைல் குளோரைடில் 2-பியூரோயிக் அமிலத்தைச் சேர்த்து பின்னியக்க வினைக்கு உட்படுத்தி 2-பியூரோயில் குளோரைடு தயாரிக்கப்பட்டது. டைலோக்சனைடு பியூரோயேட்டு செப்டியோபியூர் மிர்பெண்டானில் குயின்பமைடு , மற்றும் டைக்குளோபியூரைம் ஆகியன எடுத்துக்காட்டு மருந்துகளாகும்.
# Module:Historical populations/styles.css

/* */  
/* Don't split header abbreviations when numbers and screen width are narrow. */  
.abbr-header {  
white-space: nowrap;  
}  

/* Match colors to infobox. */  
.caption-purple {  
: #a2a9b1 solid;  
-bottom: ;  
background-color: lavender;  
}  

/* Not on dark mode. */  
@media screen {  
html.skin-theme-clientpref-night .caption-purple {  
background:inherit !important;  
}  
}  

/* Table contents styled below. Top in .caption-purple. */  
.table-pale {  
: #a2a9b1 solid;  
-top: ;  
background-color: var(--background-color-neutral-subtle, #f8f9fa);  
padding:;  
}  

/* Mobile handles tables differently. Caption is within not above the table's box. */  
@media screen and (max-width:) {  
.table-pale {  
-top: #a2a9b1 solid !important;  
}  
.caption-purple {  
:;  
}  
}
# பியூட்டைரைல் குளோரைடு



**பியூட்டைரைல் குளோரைடு** (*Butyryl chloride*) என்பது C<sub>4</sub>H<sub>7</sub>ClO என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். CH<sub>3</sub>CH<sub>2</sub>CH<sub>2</sub>C(O)Cl என்ற அமைப்பு வாய்ப்பாட்டால் இதை அடையாளப்படுத்தலாம். விரும்பத்தகாத வாசனையுடன் நிறமற்ற திரவமாகக் காணப்படுகிறது. பியூட்டைரைல் குளோரைடு கரிம கரைப்பான்களில் கரையும். ஆனால் தண்ணீர் மற்றும் ஆல்ககால்களுடன் உடனடியாக வினைபுரிகிறது. பொதுவாக பியூட்டைரிக் அமிலத்தின் குளோரினேற்ற வினை மூலம் உற்பத்தி செய்யப்படுகிறது.  

## வினைகள்
தொடர்புடைய அசைல் குளோரைடுகளைப் போலவே, பியூட்டைரைல் குளோரைடும் உடனடியாக நீராற்பகுத்தல் வினைக்கு உட்படுகிறது:  
:CH<sub>3</sub>CH<sub>2</sub>CH<sub>2</sub>C(O)Cl + H<sub>2</sub>O → CH<sub>3</sub>CH<sub>2</sub>CH<sub>2</sub>CO<sub>2</sub>H + HCl  
ஆல்ககால்களுடன் வினையில் ஈடுபட்டு எசுத்தர்களைக் கொடுக்கிறது:  
:CH<sub>3</sub>CH<sub>2</sub>CH<sub>2</sub>C(O)Cl + ROH → CH<sub>3</sub>CH<sub>2</sub>CH<sub>2</sub>CO<sub>2</sub>R + HCl  
அமீன்|அமீன்களுடன் வினைபுரிந்து அமைடுகளைக் கொடுக்கிறது:  
:CH<sub>3</sub>CH<sub>2</sub>CH<sub>2</sub>C(O)Cl + R<sub>2</sub>NH → CH<sub>3</sub>CH<sub>2</sub>CH<sub>2</sub>C(O)NR<sub>2</sub> + HCl  
பூச்சிக்கொல்லிகள், மருந்துகள், வாசனை திரவியங்கள், பலபடியாக்கல் வினையூக்கி மற்றும் சாயப் பொருட்கள் தயாரிப்பில் பியூட்டைரைல் குளோரைடின் வழிப்பெறுதிகள் பயன்படுத்தப்படுகின்றன. பொதுவாக பியூட்டைரைல் குளொரைடும் மருந்து, வேளாண் இரசாயனங்கள், சாயங்கள், எசுத்தர்கள் மற்றும் பெராக்சைடு சேர்மங்களைத் தயாரிப்பதற்கான கரிமத் தொகுப்பு வினைகளில் பியூட்டைரைல் குளோரைடு ஓர் இடைநிலையாக பயன்படுத்தப்படுகிறது.
# நாக்பூர் தெற்கு சட்டமன்றத் தொகுதி



**நாக்பூர் தெற்கு சட்டமன்றத் தொகுதி** (*Nagpur South Assembly constituency*) என்பது மேற்கு இந்தியாவின் மகாராட்டிர மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் ஆறு சட்டமன்றத் தொகுதிகளில் இதுவும் ஒன்றாகும். இந்தத் தொகுதியின் எண் 53 ஆகும். இந்தத் தொகுதி நாக்பூர் மாவட்டத்தில் அமைந்துள்ளது. 2008ஆம் ஆண்டு எல்லை நிர்ணயம் செய்யப்பட்டதன் மூலம் தொகுதியின் எல்லைகள் மாற்றப்பட்டன. இது நாக்பூர் வட்டத்தின் சில பகுதிகளையும், நாக்பூர் மாநகராட்சிப் பகுதி எண் 9 முதல் 11,37 முதல் 42,73 முதல் 78,99 முதல் 102 மற்றும் 120 பகுதிகளையும் உள்ளடக்கியது.  

## சட்டப்பேரவை உறுப்பினர்கள்
| 1978 | கோவிந்திராவ் வஞ்சாரி | இந்திய தேசிய காங்கிரசு |
| --- | --- | --- |
| 1980 | பன்வாரிலால் புரோகித் |  |
| 1985 | அசோக் சங்கர் தவாத் |  |
| 1990 |  |  |
| 1995 | அசோக் வாடிபாசமே | பாரதிய ஜனதா கட்சி |
| 1999 | மோகன் மதே |  |
| 2004 | கோவிந்திராவ் வஞ்சாரி | இந்திய தேசிய காங்கிரசு |
| 2005^ | தினநாத் படோல் |  |
| 2009 |  |  |
| 2014 | சுதாகர் கோஹலே | பாரதிய ஜனதா கட்சி |
| 2019 | மோகன் மதே |  |
| 2024 | } |  |
^ இடைத் தேர்தல்  

## தேர்தல் முடிவுகள்

### 2024

### 2019

### 2014
# பாண்டான் ஜெயா எல்ஆர்டி நிலையம்


**பாண்டான் ஜெயா எல்ஆர்டி நிலையம்** (ஆங்கிலம்: *Pandan Jaya LRT Station*; மலாய்: *Stesen LRT Pandan Jaya*; சீனம்: 美和家站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையத்திற்கு அருகில் அமைந்துள்ள பாண்டான் ஜெயா எனும் குடியிருப்பு பகுதியின் பெயரில் இருந்து இந்த நிலையத்திற்கும் பெயரிடப்பட்டது. அத்துடன் பாண்டான் 3/8 சாலை, இந்த நிலையத்திற்கு அருகில் உள்ளது.  

## பொது

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.  

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி *பாண்டான் ஜெயா எல்ஆர்டி நிலையம்* வரையில் 13 நிலையங்கள் கட்டப்ப்பட்டன. அந்த நிலையங்களில் இந்த பாண்டான் ஜெயா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  

இந்த நிலையம் பாண்டான் இண்டா எல்ஆர்டி நிலையத்துடன் பேருந்து அணுகலையும் கொண்டுள்ளது. இந்த நிலையம் 1 கிலோமீட்டர் வடகிழக்கில் உள்ள பாண்டான் இண்டா எல்ஆர்டி நிலையத்துடன் பாண்டான் எனும் அதே பெயரைப் பகிர்ந்து கொள்கிறது.  

## அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  

## காட்சியகம்
**பாண்டான் ஜெயா எல்ஆர்டி நிலையத்தின் காட்சிப் படங்கள் (2022)**
# பியூமரின்



**பியூமரின்** (*Fumarin*) என்பது C<sub>17</sub>H<sub>14</sub>O<sub>5</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். கூமரின் வழிப்பெறுதிச் சேர்மமான இது கூமாபியூரைல் என்ற பெயராலும் அழைக்கப்படுகிறது. இரத்த உறைவு எதிர்ப்பு மருந்தான வார்ஃபரின் மருந்துக்கு இது ஓர் ஒப்புமை மருந்தாகும். எலிக்கொல்லி மருந்தாக பியூமரின் பயன்படுத்தப்படுகிறது.
# கடந்தகாலம்

**கடந்த காலம்** அல்லது **இறந்தகாலம்** (past tense) என்பது ஓர் இலக்கணக் காலமாகும். கடந்த காலத்தில் நடந்த ஒரு செயலை அல்லது சூழ்நிலையைக் குறிப்பதாகும். எழுதினான், பாடினன், ஆடினான் ஆகியன கடந்த கால வினைச்சொற்களின் எடுத்துக்காட்டுகளாகும். பெரும்பாலான மொழிகள் கடந்த காலத்தைக் கொண்டுள்ளன, சிலவற்றில் செயலானது எவ்வளவு நாட்கள் நடந்தது என்பதைக் குறிக்கும் வகையில் பல வகைகள் உள்ளன. சில மொழிகளில் கூட்டு கடந்த காலம் உள்ளது, இது துணை வினைச்சொற்களையும், தொடர்ச்சியான அல்லது மீண்டும் மீண்டும் நிகழும் நிகழ்வுகள் அல்லது செயல்களை வெளிப்படுத்துகிறது.  

## அறிமுகம்
சில மொழிகளில், கடந்த காலத்தின் இலக்கண வெளிப்பாடு இலக்கணக் கூறு போன்ற பிற வகைகளின் வெளிப்பாட்டுடன் இணைக்கப்பட்டுள்ளது. எனவே ஒரு மொழியில் பல வகையான கடந்த கால வடிவங்கள் இருக்கலாம், அவற்றின் பயன்பாடு எந்த அம்ச அல்லது பிற கூடுதல் தகவல்களை குறியிட வேண்டும் என்பதைப் பொறுத்து இருக்கும். உதாரணமாக, பிரஞ்சு மொழியானது கூட்டுக் கடந்த காலத்தினைக் கொண்டுள்ளது. இது முடிந்த செயல்களையும், மீண்டும் மீண்டும் நிகழும் நிகழ்வுகள் அல்லது செயல்களை வெளிப்படுத்துகிறது.  

## ஆசியா
கடந்த காலங்கள் பல்வேறு ஆசிய மொழிகளில் காணப்படுகின்றன. வட ஆசியாவில் உள்ள இந்தோ-ஐரோப்பிய மொழிகள் உருசிய மொழி, தென்மேற்கு மற்றும் தெற்காசியாவில் உள்ள பாரசீக, உருது, நேபாளி,இந்தி, துருக்கிய மொழிகள், துருக்குமேனியம், காசாக்கு, தென்மேற்கு, மத்திய ஆசியாவில் உள்ள உய்குர் மொழிகள், தென்மேற்கு ஆசியாவில் அரபு மற்றும் ஹீப்ரு, சப்பானியம் இந்தியாவின் திராவிட மொழிகள், உருசியாவின் உராலிக் மொழிகள், மங்கோலிக் மற்றும் கொரிய மொழிகள் ஆகியவை இதில் அடங்கும்.  

## கிரியோல் மொழிகள்

### கிரியோல்
கிரியோல் மொழிகள் காலத்தினை விருப்பமானதாக ஆக்க முனைகின்றன, மேலும் காலங்களானது மாரிலியாகக் குரிக்கப்படும் போது முன் வாய்மொழிக் குறிப்பான்கள் பயன்படுத்தப்படுகின்றன.  

###### ஐத்தி கிரியோல்
ஐத்தி கிரியோல் மொழி மீண்டும் மீண்டும் நிகழும் நிகழ்வுகள் அல்லது செயல்களை வெளிப்படுத்துகிறது.
# சாங்கோயிட்டு


**சாங்கோயிட்டு** (*Changoite*) என்பது Na<sub>2</sub>Zn(SO<sub>4</sub>)<sub>2</sub>·4H<sub>2</sub>O என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். இது ஓர் அரிய துத்தநாக சல்பேட்டு கனிமமாகும். சாகோயிட்டு கனிமம் சிலி நாட்டின் அண்டோஃபாகசுட்டாவில் உள்ள சியரா கோர்டாவுக்கு அருகிலுள்ள சான்பிரான்சிசுகோ சுரங்கத்தில் கண்டுபிடிக்கப்பட்டது. சாங்கோயிட்டு கனிமமானது புளோடைட்டு கனிமத்தின் துத்தநாக ஒப்புமையாகும். புளோடைட்டு குழுவின் மற்ற பிரதிநிதிகளான கோபால்டோபுளோடைட்டு, மாங்கனோபுளோடைட்டு மற்றும் நிக்கல்புளோடைட்டு ஆகியவற்றின் துத்தநாக-ஒப்புமையாகவும் சாங்கோயிட்டு கருதப்படுகிறது. வேதியியலின் அடிப்படையில் சாங்கோயிட்டு கனிமம் கிட்டத்தட்ட கோர்டைட்டைப் போலவே உள்ளது. கனிமத்திற்கான சாங்கோயிட்டு என்ற பெயர் சிலியின் ஆரம்பகால குடிமக்களான சாங்கோசு என்ற பெயரிலிருந்து பெறப்பட்டது.  

சாங்கோயிட்டு கனிமத்தில் மக்னீசியம் மற்றும் கால்சியத்தின் தடயங்கள் மிகக் குறைவாகும்.  

சாங்கோயிட்டு கனிமத்துடன் இணைந்து இயிப்சம், துத்தநாகம் கொண்டுள்ள பராடகாமைட்டு தேனார்டைட்டு ஆகிய கனிமங்கள் இணைந்து காணப்படுகின்றன.  

பன்னாட்டு கனிமவியல் சங்கம் சாங்கோயிட்டு கனிமத்தை Cgo என்ற குறியீட்டால் அடையாளப்படுத்துகிறது.
# மோகன் மதே



**மோகன் மதே** (*Mohan Mate*) என்பவர் ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். மதே 1999 முதல் 2004 வரை மகாராட்டிரா சட்டமன்ற உறுப்பினராக இருந்தார். பின்னர் 2019 முதல் 2024 வரை நாக்பூர் தெற்கு சட்டமன்றத் தொகுதியின் உறுப்பினராக மீண்டும் தேர்ந்தெடுக்கப்பட்டார். 2024ஆம் ஆண்டு நடைபெற்ற மகாராட்டிர சட்டப் பேரவைத் தேர்தலில் மீண்டும் மதே போட்டியிட்டு மூன்றாவது முறையாக மகாராட்டிர சட்டமன்ற உறுப்பினர் ஆனார்.
# விக்கிப்பீடியா:கூகுள்25



தமிழ் விக்கிப்பீடியா - கூகுள் நிறுவனம் இணைவாக்கத்திற்கான முதன்மைத் திட்டப் பக்கம். மெட்டா பக்கம்  

## பின்னணி
தமிழ் விக்கிப்பீடியாவுடனான இணைவாக்கம் ஒன்றை செயல்படுத்திட கூகுள் நிறுவனம் முன்னெடுத்தது. விக்கிமீடியா அறக்கட்டளை, CIS-A2K ஆகிய அமைப்புகளின் வழியாக தமிழ் விக்கிப்பீடியா சமூகத்தை கூகுள் அணுகியது. தமிழ் விக்கிப்பீடியா தளத்தின் ஆலமரத்தடியில் நடைபெற்ற உரையாடல்களின் அடிப்படையில், தமிழ் விக்கிப்பீடியா சமூகம் கூகுளின் இணைவாக்க முன்னெடுப்பை ஏற்றுக்கொண்டது.  

தொடர்பான ஆலமரத்தடி துணைத் தலைப்புகள்:  
- தமிழ் விக்கிப்பீடியா - CIS-A2K - விக்கிமீடியா அறக்கட்டளை - கூகுள் நிறுவனம் இவற்றிற்கிடையேயான இணைவாக்கம் குறித்த பரிந்துரை
- புதிய கூகுள் திட்டம் குறித்த வாக்கெடுப்பு
- புதிய கூகுள் திட்டம் தொடர்பான இணையவழிக் கலந்துரையாடல்

## துணைப் பக்கங்கள்
1. Tamil Wikipedia: Community expansion plan 2025
1. 2025, 2026 ஆம் ஆண்டுகளுக்கான செயல்பாடுகள்
1. விக்கிப்பீடியா:கூகுள்25/திட்டத்தின் நிலை

## தலைப்புகளின் பட்டியல்
- கூகுள் பரிந்துரை (1805 தலைப்புகள்)
- அறிவியல் (1529 தலைப்புகள்)
- இந்தியப் பண்பாடு (72 தலைப்புகள்)
- பெண்கள் (714 தலைப்புகள்)
- இந்தி மொழி (1791 தலைப்புகள்)
- தெலுங்கு (343 தலைப்புகள்)
- இலங்கை (1064 தலைப்புகள்)

## ஒருங்கிணைப்புக் குழு
நிதி (அலுவல் ரீதியாக ஏற்றுகொள்ள இயலாது) தவிர்த்து பிற ஒருங்கிணைப்பு --Chathirathan (பேச்சு) 01:37, 14 சூலை 2025 (UTC)  

உதவி ஒருங்கிணைப்பாளர்: சிவகோசரன் (பேச்சு)  

- முதன்மை ஒருங்கிணைப்பு தவிர இதர ஒருங்கிணைப்புகளில் பங்கேற்க இயலும். --மகாலிங்கம் இரெத்தினவேலு 10:37, 20 சூலை 2025 (UTC)  

-இணை ஒருங்கிணைப்பாளராக பங்கேற்கிறேன்--Balu1967 (பேச்சு) 11:39, 20 சூலை 2025 (UTC)  

உதவி ஒருங்கிணைப்பாளராகப் பங்கேற்கிறேன். --சா. அருணாசலம் (உரையாடல்) 01:08, 21 சூலை 2025 (UTC)  

Sridhar G -- முதன்மை ஒருங்கிணைப்பாளராக செயல்பட விருப்பம். -- <font face="Casteller" size="4">ஸ்ரீதர். ஞா</font> 💬உரையாடுக 10:25, 27 சூலை 2025 (UTC)  

. ஒருங்கிணைப்பாளர்களில் ஒருவராக செயல்படுகிறேன். - மா. செல்வசிவகுருநாதன் (பேச்சு) 12:23, 27 சூலை 2025 (UTC)  

. உதவி ஒருங்கிணைப்பாளர்களில் ஒருவராகச் செயல்படுகிறேன். பார்வதிஸ்ரீ  

## பொறுப்புகள்
| எண் | ஒருங்கிணைப்பாளர்கள் |  |
| --- | --- | --- |
| 1 | விக்கிமீடியா அறக்கட்டளை / கூகுள் உடனான மாதாந்திரக் கூட்டத்தை நடத்துதல் | மா. செல்வசிவகுருநாதன் |
| 2 | விக்கிமீடியா அறக்கட்டளையுடனான தொடர்பாடல் | ஸ்ரீதர். ஞா,
மா. செல்வசிவகுருநாதன் |
| 3 | பலார்க் பவுண்டேசன் அமைப்புடனான தொடர்பாடல் | ஸ்ரீதர். ஞா,
மா. செல்வசிவகுருநாதன் |
| 4 | நிகழ்வுகளின் ஒட்டுமொத்த ஒருங்கிணைப்பு | ஸ்ரீதர். ஞா |
| 5 | கல்லூரியில் உள்ளகப் பயிற்சி நடத்துதல் | சத்திரத்தான் |
| 6 | பயிற்சிப் பட்டறைகள் நடத்துதல் | நா. ரெ. மகாலிங்கம் |
| 7 | தமிழ் விக்கிப்பீடியாவின் புதிய பயனர்களுக்கான போட்டியை நடத்துதல் | ஸ்ரீ. பாலசுப்ரமணியன்,
பார்வதிஸ்ரீ,
சிவகோசரன் |
| 8 | தமிழ் விக்கிப்பீடியாவின் அனைத்துப் பயனர்களுக்கான போட்டியை நடத்துதல் | நா. ரெ. மகாலிங்கம்,
சா. அருணாசலம் ,
சிவகோசரன் |
| 9 | விக்கி மாரத்தான் 2025 நடத்துதல் | மா. செல்வசிவகுருநாதன்,
சிவகோசரன் |
| 10 | திட்டத்தின் போக்கு குறித்து ஒருங்கிணைப்பாளர்கள் மீளாய்வு நிகழ்த்தும் கூட்டம் | சத்திரத்தான்,
ஸ்ரீ. பாலசுப்ரமணியன் |
| 11 | திட்டத்தின் இறுதியில் தமிழ் விக்கிப்பீடியர்கள் நிகழ்த்தும் கூட்டம் | ஸ்ரீ. பாலசுப்ரமணியன் |
# காட்டுயிர்களைக் கடத்தல்


வேட்டையாடப்படும் ஆப்பிரிக்க யானைகள்]]  

**காட்டுயிர்கள் கடத்தல்** என்பது அழிந்து வரும் காட்டு உயிரினங்கள் மற்றும் பாதுகாக்கப்பட்ட வன விலங்குகள் மற்றும் தாவரங்களைச் சட்டவிரோதமாக சேகரித்தல், வர்த்தகம் செய்தல் மற்றும் வெளிநாடுகளுக்கு கடத்தி வர்த்தகம் செய்தல் பன்னாட்டுச் சட்ட விரோதம் ஆகும். யானை தந்தத்தில் கலைப்பொருட்கள் செய்தல், வன விலங்குகளை வேட்டையாடி உண்ணல், பாரம்பரிய மருத்துவத்திற்காகவும், அழகு சாதனப் பொருட்கள் தயாரிப்பதற்காகவும், வீட்டில் கவர்ச்சியான செல்லப் பிராணிகளாக வளர்ப்பதற்காகவும் காட்டுயிர்கள் மனிதர்களால் வேட்டையாடப்பட்டு வருகிறது,  

சீனாவும், அமெரிக்காவும் சட்டவிரோத வனவிலங்குகளை வாங்குபவர்களில் முதலிடத்தில் உள்ளனர்..  

யானை தந்தங்கள் மற்றும் காண்டாமிருக கொம்புகள் அரைக்கப்பட்டு பொடியாக்கி கடத்தப்படுகிறது..மேலும் உணவுக்காக பாம்புகளை சிறிய தகர டப்பாக்களில் வைத்துக் கடத்தப்படுகிறது..  

ஆப்பிரிக்க யானைகளின் எண்ணிக்கை குறைவதற்கான முக்கிய காரணங்களில் ஒன்று சட்டவிரோத காட்டுயிர் கடத்தலே காரணம். . கடந்த 30 ஆண்டுகளில் ஆப்பிரிக்க யானைகளின் எண்ணிக்கை சுமார் 90% குறைந்துள்ளதால், ஆப்பிரிக்க யானைகளை, பன்னாட்டு இயற்கைப் பாதுகாப்புச் சங்கம், மிகவும் ஆபத்தான நிலையிலுள்ள அழிந்து வரும் உயிரினங்களின் சிவப்புப் பட்டியலில் சேர்க்கப்பட்டுள்ளது.  

காட்டுயிர்கள் மற்றும் தாவரங்களின் (CITES) அழிந்து வரும் உயிரினங்களின் சர்வதேச வர்த்தகம் தொடர்பான மாநாட்டின் கீழ், அழிந்து வரும் உயிரினங்களின் சர்வதேச வர்த்தகம் தடை செய்யப்பட்டுள்ளது. இது அந்த இனங்களின் எண்ணிக்கையை மீட்டெடுக்க அனுமதிக்கும்.  
சட்டவிரோத காட்டுயிர் கடத்தலைக் கண்காணிக்கும் அமைப்புகளின்படி, கடத்தல்காரர்கள் அதிகளவில் அஞ்சல் மற்றும் தூதஞ்சல் சேவைகளைப் பயன்படுத்துகின்றனர்.எடுத்துக்காட்டாக, டிசம்பர் 2023 மற்றும் சனவரி 2024க்கு இடைப்பட்ட காலத்தில் ஆஸ்திரேலியாவில் உள்ள அஞ்சல் நிலையங்களைப் பயன்படுத்திப் பல்வேறு வகையான பல்லிகளைக் கடத்த முயற்சிகள் நடந்தது.ஆப்பிரிக்காவில் உணவிற்காக காட்டுயிர்கள் வேடையாடப்படுகிறது. மேலும் காட்டுயிர்களை வெளிநாடுகளுக்கு கடத்தி விற்பனை செய்யப்படுகிறது.  
## இதனையும் காண்க
- தந்த வர்த்தகம்
- வனவிலங்கை வேட்டையாடுதல்
- வேட்டையாடுதலுக்கான எதிர்ப்பு
# பாண்டான் இண்டா எல்ஆர்டி நிலையம்


**பாண்டான் இண்டா எல்ஆர்டி நிலையம்** (ஆங்கிலம்: *Pandan Indah LRT Station*; மலாய்: *Stesen LRT Pandan Indah*; சீனம்: 美丽的香兰) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையத்திற்கு அருகில் அமைந்துள்ள பாண்டான் இண்டா எனும் குடியிருப்பு பகுதியின் பெயரில், இந்த நிலையத்திற்கும் பெயரிடப்பட்டது. அத்துடன் பாண்டான் 3/8 சாலை, இந்த நிலையத்திற்கு அருகில் உள்ளது.  

கிள்ளான் பள்ளத்தாக்கு பெரும் விரைவு போக்குவரத்து திட்டத்தின் கீழ் அமைக்கப்பட உள்ள எம்ஆர்டி சுற்று வழித்தடத்துடன் எதிர்காலப் பரிமாற்றமாக நிலையமாகச் செயல்பட இந்த நிலையம் திட்டமிடப்பட்டுள்ளது.  

## பொது

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு 'இஸ்டார் எல்ஆர்டி' *(STAR-LRT)* என அழைக்கப்பட்டன.  

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி, இந்த பாண்டான் இண்டா எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த 13 நிலையங்களில் இந்த பாண்டான் இண்டா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  

இந்த நிலையத்தன் மேலே கட்டப்பட்டு உள்ள மேம்பாலம்; தாமான் பக்தி *(Taman Bakti)* மற்றும் பாண்டான் இண்டா *(Pandan Indah)* ஆகிய அடுக்குமாடி மனைக் குடியிருப்புகளுக்குச் செல்வதற்கு ஒரு நடைபாதை வழியாகவும் *(Walkway)* செயல்படுகிறது.  

### பாண்டான் ஜெயா

இந்த நிலையத்திற்கு முந்தைய நிலையம் பாண்டான் ஜெயா எல்ஆர்டி நிலையம்; அந்த **பாண்டான் ஜெயா** எல்ஆர்டி நிலையத்துடன் பேருந்து அணுகலையும் இந்த பாண்டா இண்டா நிலையம் கொண்டுள்ளது. இந்த நிலையம் 1 கிலோமீட்டர் வடகிழக்கில் உள்ள பாண்டான் ஜெயா நிலையத்துடன் பாண்டான் நகரின் பெயரைப் பகிர்ந்து கொள்கிறது.  

## அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  

## காட்சியகம்
**பாண்டான் ஜெயா எல்ஆர்டி நிலையத்தின் காட்சிப் படங்கள் (2022)**
# சாந்தனு குப்தா



**சாந்தனு குப்தா**, இந்திய எழுத்தாளும், அரசியல் விமர்சகரும் ஆவார். இவர் இராமாயணப் பள்ளியை நிறுவியுள்ளார். சாந்தனு குப்தா *பாரதிய ஜனதா கட்சி: கடந்தகாலம், நிகழ்காலம் மற்றும் எதிர்காலம்* உள்ளிட்ட பத்திற்கும் மேற்பட்ட தினம் அல்லாத நூல்களை எழுதியுள்ளார். நடப்பு உத்தரப் பிரதேச முதலமைச்சரான யோகி ஆதித்தியநாத்தின் வாழ்க்கை வரலாறு குறித்த *The Monk Who Became Chief Minister* எனும் நூலை எழுதியுள்ளார். *The Monk Who Transformed Uttar Pradesh* எனும் நூலில் சாந்தனு குப்தா யோகி ஆதித்யநாத்தின் வாழ்க்கை வரலாற்றின் தொடர்ச்சியை எழுதியுள்ளார் 2024 இந்தியப் பொதுத் தேர்தலில் முதன்முறையாக வாக்களிப்பவர்கள் குறித்தான அரசியல் நகைச்சுவை நூலை *101 Reasons Why I Will Vote for Modi* .தலைப்பில் எழுதிய முதல் எழுத்தாளர் சாந்தனு குப்தா ஆவார்.  

## இளமை மற்றும் கல்வி
உத்தரப் பிரதேச மாநிலத்தின் பரேலியில் 7 பிப்ரவரி 1979 அன்று பிறந்த சாந்தனு குப்தா, ரிசிகேசுவில் பள்ளிக் கல்வியை முடித்தார். பின்னர் ப்ந்த் நகரத்தில் உள்ள ஜி. பி. பந்த் வேளாண்மை மற்றும் தொழிநுட்பப் பல்கலைக்கழகத்தில் பொறியியல் பட்டம் பெற்றார்.  
பிறகு ஜம்சேத்பூர் நகரத்தில் உள்ள சேவியர் மேலாண்மைப் பள்ளியில் (XLRI) மேலாண்மை படிப்பில் முதுநிலைப் பட்டம் பெற்று, இந்தியா மற்றும் அயல் நாடுகளில் ஆலோசகராக பணியாற்றினார்.  
## தொழில்
இவர் முதன்முதலில் ஐதராபாத் நகரத்தில் மென்பொருள் நிறுவனங்களில் பணியாற்றினார் பன்னாட்டு மென்பொருள் பணியிலிருந்து விலகிய பின்னர், **நந்தி அறக்கட்டளை**யை நிறுவி சமூக சேவையாற்றி வருகிறார்.  
நந்தி அறக்கட்டளை மூலம் சாந்தனு குப்தா ஆந்திரம், மகாராட்டிரம் மற்றும் புது தில்லி பகுதிகளில் கல்வித்துறையில் உள்ள குறைகளை தீர்ப்பதற்காக திட்டங்களை நிர்வகிக்க உதவுகிறார். ஐக்கிய நாடுகளின் சிறுவர் நிதியுதவியுடன் உத்தரப் பிரதேசத்தில் கலவி மற்றும் பொருளாதாரத்தில் மிகவும் பின்தங்கிய புந்தேல்கண்ட் பகுதியில் கல்வி, பொருளாதார முன்னேற்றத்திற்கு சேவை செய்து வருகிறார்.  

சாந்தனு குப்தா அரசியல் மற்றும் அரசியல் பிரச்சனைகள் தொடர்பாக பல நூல்களை எழுதியுள்ளார்.  

## இராமாயணப் பள்ளி
சாந்தனு குப்தா இராமாயணப் பள்ளியை நிறுவி, தற்காலம் வரை இருக்கும் வாழ்க்கைப் பாடங்களை ஆராய்ந்து, அதற்கேற்ப வாழ்க்கைச் சூழலை உருவாக்குவதற்கான முயற்சிகளை விவரிக்கிறது.  

## படைப்புகள்
சாந்தனு குப்தா எழுதிய நூல்களின் பட்டியல்:  
- *Ajay to Yogi Adityanath*
- *India's Football Dream*,
- *The Monk Who Became Chief Minister*
- *The Monk Who Transformed Uttar Pradesh*
- *101 Reasons, Why I Will Vote For Modi*,
- *Bharatiya Janata Party - Past, Present & Future*
## இதனையும் காண்க
- இந்திய எழுத்தாளர்கள் பட்டியல்
# செம்பாக்கா எல்ஆர்டி நிலையம்


**செம்பாக்கா எல்ஆர்டி நிலையம்** (ஆங்கிலம்: *Cempaka LRT Station*; மலாய்: *Stesen LRT Cempaka*; சீனம்: 千百家站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையத்திற்கு அருகில் அமைந்துள்ள தாமான் செம்பாக்கா *(Taman Cempaka)* எனும் குடியிருப்பு பகுதியின் பெயரில், இந்த நிலையத்திற்கும் பெயரிடப்பட்டது. அத்துடன் பாண்டான் இண்டா சாலை 6/1, இந்த நிலையத்திற்கு அருகில் உள்ளது.  

## பொது

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு 'இஸ்டார் எல்ஆர்டி' *(STAR-LRT)* என அழைக்கப்பட்டன.  

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி, இந்த செம்பாக்கா எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த 13 நிலையங்களில் இந்த செம்பாக்கா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  

இந்த நிலையம் அண்டை நிலையமான சகாயா நிலையத்திலிருந்து 470 மீட்டர் தொலைவில் அமைந்துள்ளது.  

### பாண்டான் இண்டா நிலையம்

இந்த நிலையத்திற்கு முந்தைய நிலையம் பாண்டான் இண்டா எல்ஆர்டி நிலையம்; அந்த பாண்டான் இண்டா எல்ஆர்டி நிலையத்துடன் பேருந்து அணுகலையும் இந்த செம்பாக்கா நிலையம் கொண்டுள்ளது.  

## அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  

## பேருந்து சேவைகள்
**செம்பாக்கா எல்ஆர்டி நிலையம் ⇌ தாமான் புக்கிட் தெராத்தாய் ⇌ பாண்டான் இண்டா**

| செம்பாக்கா எல்ஆர்டி நிலையம் ⇌ கெனாரி அடுக்குமாடி குடியிருப்புகள் | } |
| --- | --- |

## காட்சியகம்
**செம்பாக்கா எல்ஆர்டி நிலையத்தின் காட்சிப் படங்கள் (2023)**
# சினேகா பண்டிட்



**சினேகா துபே பண்டிட்** (*Sneha Pandit*) என்பவர் இந்திய அரசியல்வாதியும் மகாராட்டிராவைச் சேர்ந்த ஒரு சட்டமன்ற உறுப்பினரும் ஆவார். இவர் 2024 நவம்பர் முதல் மகாராட்டிர சட்டமன்ற உறுப்பினராக உள்ளார். பாரதிய ஜனதா கட்சி உறுப்பினராக வசாய் சட்டமன்றத் தொகுதியைப் பிரதிநிதித்துவப்படுத்துகிறார்.
# மனோஜ் கோர்படே



**மனோஜ் பீம்ராவ் கோர்படே** (*Manoj Ghorpade*) என்பவர் மகாராட்டிராவைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 நவம்பர் முதல் மகாராட்டிரச் சட்டமன்ற உறுப்பினராக உள்ளார். பாரதிய ஜனதா கட்சி உறுப்பினராக இவர் கராட் வடக்கு சட்டமன்றத் தொகுதியைப் பிரதிநிதித்துவப்படுத்துகிறார்.
# துசாரி ஜயசிங்க



**துசாரி ஜயசிங்க** ஓர் இலங்கை அரசியல்வாதி ஆவார். ஒரு வழக்கறிஞரான இவர், தேசிய மக்கள் சக்தி கட்சியின் உறுப்பினர் ஆவார். இவர் 2024 இலங்கை நாடாளுமன்றத் தேர்தலில் கண்டி தேர்தல் மாவட்டத்தில் போட்டியிட்டுப் பாராளுமன்றத்திற்குத் தேர்ந்தெடுக்கப்பட்டார்.  

## தேர்தல் வரலாறு
**துசாரி ஜயசிங்கவின் தேர்தல் வரலாறு**

| 2024 நாடாளுமன்றம் | கண்டி மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# லித்தானி ஆறு



பாயும் லித்தானி ஆறு]]  

**லித்தானி ஆறு**, லெபனான் நாட்டில் பாயும் ஆறுகளி ஒன்றாகும். லெபனான் நாட்டின் கிழக்கில் உள்ள பெக்கா பள்ளத்தாக்கில் உருவாகும் லித்தானி ஆறு, தெற்காக பாய்ந்து, டயர் நகரத்தை கடந்த பின் மத்தியத்தரைக் கடலில் கலக்கிறது. லித்தானி ஆறு 140 கிலோ மீட்டர் நீளம் கொண்டது. இந்த ஆற்றின் சராசரி நீர் வெளியேற்றம் 920 மில்லியன் கன மீட்டர் ஆகும்.லித்தானி ஆற்று நீரால் தெற்கு லெபனான் மக்களின் குடிநீர், வேளாண்மை மற்றும் புனல் மின்சாரம் உற்பத்தி செய்ய முடிகிறது.  

லித்தானி ஆற்றில் கொட்டப்படும் வேதியியல் கழிவுகளால் நீரின் தரம் மற்றும் ஆற்றின் ஆரோக்கியம் மிகவும் கெட்டுள்ளது.
# சகாயா எல்ஆர்டி நிலையம்


**சகாயா எல்ஆர்டி நிலையம்** (ஆங்கிலம்: *Cahaya LRT Station*; மலாய்: *Stesen LRT Cahaya*; சீனம்: 丽阳站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையத்திற்கு அருகில் அமைந்துள்ள தாமான் சகாயா *(Taman Cahaya)* எனும் குடியிருப்பு பகுதியின் பெயரில், இந்த நிலையத்திற்கும் பெயரிடப்பட்டது. அத்துடன் சகாயா சாலை, இந்த நிலையத்திற்கு அருகில் உள்ளது.  

## பொது

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு 'இஸ்டார் எல்ஆர்டி' *(STAR-LRT)* என அழைக்கப்பட்டன.  

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி, இந்த சகாயா எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த 13 நிலையங்களில் இந்த சகாயா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  

இந்த நிலையம் அண்டை நிலையமான செம்பாக்கா நிலையத்திலிருந்து அரை கிலோ மீட்டர் தொலைவில் அமைந்துள்ளது.  

### செம்பாக்கா நிலையம்

இந்த நிலையத்திற்கு முந்தைய நிலையம் செம்பாக்கா எல்ஆர்டி நிலையம்; அந்த செம்பாக்கா எல்ஆர்டி நிலையத்துடன் பேருந்து அணுகலையும் இந்த செம்பாக்கா நிலையம் கொண்டுள்ளது.  

செம்பாக்கா நிலையத்திற்கு அருகில் தாமான் சகாயா *(Taman Cahaya),* தாமான் சகாயா இண்டா *(Taman Cahaya Indah),* தாமான் நிர்வாணா *(Taman Nirvana),* கம்போங் பாரு அம்பாங் *(Kampung Baru Ampang)* ஆகிய குடியிருப்புப் பகுதிகள் உள்ளன.  

## அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  

## காட்சியகம்
**செம்பாக்கா எல்ஆர்டி நிலையத்தின் காட்சிப் படங்கள் (2007)**
# 2024 இஸ்ரேல்-லெபனான் போர் நிறுத்த உடன்படிக்கை



26 நவம்பர் 2024ல் அமெரிக்கா மற்றும் பிரான்சு நாடுகள் மத்தியஸ்தர்களாக இருந்து,.இஸ்ரேல்-லெபனான் இடையே 27 நவம்பர் 2024 முதல் நடைமுறைக்கு வந்த போர் நிறுத்த ஒப்பந்தம் ஆகும்.  

8 அக்டோபர் 2023 அன்று இஸ்ரேலியப் படைகளுக்கும், ஈரான் ஆதரவு பெற்ற ஹிஸ்புல்லா படைகளுக்கும் இடையே தெற்கு லெபனான் பகுதிகளில் போர் ஏற்பட்டது. 1 அக்டோபர் 2024 அன்று இஸ்ரேலியப் படைகள், லெபனானின் தெற்கு எல்லையை கடந்து தெற்கு லெபனானில் உள்ள ஹிஸ்புல்லாவின் நிலைகள் மீது தாக்குதல்கள் தொடுத்தது.  

இந்த போர் நிறுத்த உடன்படிக்கையின்படி,இஸ்ரேல் தனது படைகளை தெற்கு லெபனாலிருந்து வெளியேற வேண்டும், மற்றும் ஹிஸ்புல்லா படையினர் லித்தானி ஆற்றின் வடக்கு பக்கமாக பின்வாங்க வேண்டும்.மேலும் இஸ்ரேல்-லெபனான் எல்லையில் லெபனான் அரசுத் துருப்புகளும் மற்றும் ஐ.நா. அமைதிப் படையினரும் நிறுத்தப்படுவார்கள். அமெரிக்கா தலைமையிலான ஐந்து நாடுகளின் குழு, போர் நிறுத்த நடைமுறைகளை கண்காணிக்கும்  
## போர் நிறுத்த உடன்படிக்கையில் கூறப்பட்டவைகள்
1. ஹிஸ்புல்லாவோ அல்லது லெபனானில் உள்ள வேறு எந்த ஆயுத இயக்கமோ இஸ்ரேலுக்கு எதிராக எந்த தாக்குதல் நடவடிக்கையையும் மேற்கொள்ளக் கூடாது.
1. தரை, வான் மற்றும் கடல் உட்பட லெபனானில் உள்ள இலக்குகளுக்கு எதிராக இஸ்ரேல் எந்த தாக்குதல் நடவடிக்கையையும் மேற்கொள்ளாது.
1. இஸ்ரேலும் லெபனானும் ஐ. நா. பாதுகாப்பு மன்றத்தின் முக்கியத்துவத்தை அங்கீகரிக்கிறது.
1. லெபனான் ஆயுதப் படைகள்,இராணுவம் மற்றும் உள் பாதுகாப்புப் படைகள் மட்டுமே தெற்கு லெபனானில் செயல்பட அங்கீகரிக்கப்பட்ட ஆயுதக் குழுக்களாக இருக்கும்.
1. லெபனானில் ஆயுதங்களின் விற்பனை, விநியோகம் மற்றும் உற்பத்தி லெபனான் அரசாங்கத்தின் மேற்பார்வை மற்றும் கட்டுப்பாட்டின் கீழ் இருக்கும்.
1. ஆயுதங்கள் மற்றும் அவற்றின் பாகங்கள் தயாரிப்பில் ஈடுபட்டுள்ள அனைத்து அங்கீகரிக்கப்படாத அமைப்புகளும், உள்கட்டமைப்பு மற்றும் இராணுவ நிலைகளும் அகற்றப்படும். அங்கீகரிக்கப்படாத ஆயுதங்கள் பறிமுதல் செய்யப்படும்.
1. போர் நிறுத்தததை மேற்பார்வை செய்யும் குழுவில் அமெரிக்க ஐக்கிய நாடு, ஐக்கிய இராச்சியம், பிரான்சு, ஜெர்மனி உள்ளிட்ட ஐந்து நாடுகளின் பிரதிநிதிகள் இருப்பர்.
1. 60 நாட்களுக்குள் இஸ்ரேல் தனது படைகளை படிப்படியாக இஸ்ரேலிய எல்லைக்குள் திரும்பப் பெறும்.
1. இந்த காலகட்டத்தில், ஹிஸ்புல்லா ஆயுதக் குழுக்கள் லித்தானி ஆற்றின் வடக்கே பின்வாங்குவார்கள். அதே நேரத்தில் லெபனான் எல்லையில் லெபனான் நாட்டின் இராணுவம் மற்றும் ஐக்கிய நாடுகளின் இடைக்காலப் படைகள் மட்டும் இருப்பர்..
1. ஹிஸ்புல்லா அல்லது லெபனானில் உள்ள மற்றொரு அமைப்பு ஒப்பந்தத்தை மீறும் பட்சத்தில் லெபனானைத் தாக்குவதற்கு இஸ்ரேலுக்கு முழு உரிமை உண்டு.
# நாக்பூர் மேற்கு சட்டமன்றத் தொகுதி



**நாக்பூர் மேற்கு சட்டமன்றத் தொகுதி** (*Nagpur West Assembly constituency*) இந்தியாவின் மகாராட்டிரா சட்டமன்றத் தொகுதிகளில் ஒன்றாகும். இது நாக்பூர் மக்களவைத் தொகுதியின் ஆறு சட்டமன்றத் தொகுதிகளில் ஒன்றாகும்.  

## கண்ணோட்டம்
நாக்பூர் மேற்கு (எண் 56) சட்டமன்றத் தொகுதியானது, நாக்பூர் மாவட்டத்தில் அமைந்துள்ள 12 சட்டமன்றத் தொகுதிகளில் ஒன்றாகும். இது நாக்பூரில் உள்ள பணக்கார தொகுதிகளில் ஒன்றாகும். குடிமைப் பகுதி, பைராம்ஜி நகரம், ஜாபர் நகர் போன்ற நாக்பூரின் பணக்காரர்கள் மற்றும் பிரபலங்கள் வசிக்கும் பகுதிகள் இந்த தொகுதியில் அடங்கும். 2019<nowiki/>ஆம் ஆண்டில் இந்திய தேசிய காங்கிரசு வேட்பாளர் விகாசு தாக்கரே பாஜக சுதாகர் தேஷ்முக்கை எதிர்த்து வெற்றி பெறும் வரை இந்த தொகுதியில் பாஜகவின் வலுவான பிடி இருந்தது.  

## சட்டப்பேரவை உறுப்பினர்கள்
| 1957 | அ. பூ. பர்தன் | இந்தியப் பொதுவுடமைக் கட்சி |
| --- | --- | --- |
| 1962 | சுசிலா பல்ராஜ் | இந்திய தேசிய காங்கிரசு |
| 1967 |  |  |
| 1972 |  |  |
| 1978 | பாவுராவ் கோவிந்திராவ் முலக் என்ற பாவ்சாகேப் முலக் |  |
| 1980 | ஜெ. மஞ்சர்சா ஆவரி |  |
| 1985 |  |  |
| 1990 | வினோத் குடாதே பாட்டீல் | பாரதிய ஜனதா கட்சி |
| 1995 |  |  |
| 1999 | தேவேந்திர பத்னாவிசு |  |
| 2004 |  |  |
| 2009 | சுதாகர் தேஷ்முக் |  |
| 2014 |  |  |
| 2019 | விகாசு தாக்ரே | இந்திய தேசிய காங்கிரசு |
| 2024 | } |  |

## தேர்தல் முடிவுகள்

### 2024

### 2019

### 2014

### 2009

### 2004

### 1957

- ஏ. பி. பரதன் (சுயேச்சை 26,616 வாக்குகள்)
- சம்பர்கர் பஞ்சபராவ் உக்கம் (எசிஎப்: 25,878 வாக்குகள்)
- போர்கர் அனுசயாபாய் (இந்திய தேசிய காங்கிரசு) 24,073 வாக்குகள்
- கவாண்டே வாமன்ராவ் கோவிந்திராவ் (இந்திய தேசிய காங்கிரசு) 24,012 வாக்குகள்
- ஆவாரி மஞ்சர்ஷா ருஸ்ராம்ஜி (பிஎசுபி) -11,822 வாக்குகள்

### 1962

- சுசிலாபாய் பல்ராஜ் (இந்திய தேசிய காங்கிரசு): 12,859 வாக்குகள்
- ஏ. பி. பரதன் (இந்தியப் பொதுவுடமைக் கட்சி) 12,701 வாக்குகள்
- கோவிந்த் கோபால் பம்புல்கர் (சுயேச்சை) -11,059 வாக்குகள்
- சுமத்திதாய் சுக்லிகர் (ஜனசங்கம்) -6,385 வாக்குகள்

### 1967

- சுசிலாபாய் பல்ராஜ் (இந்திய தேசிய காங்கிரசு): 25,694 வாக்குகள்
- சுமதி பி. சுக்லிகர் (பிஜேஎஸ்) -16,793 வாக்குகள்

### 1972
- சுசிலாபாய் பல்ராஜ் (இந்திய தேசிய காங்கிரசு): 25,410 வாக்குகள்
- சுமதி பாலகிருஷ்ணா சுக்லிகர் (பிஜேஎசு) -20,896 வாக்குகள்

### 1978
- முலக் பாவுராவ் கோவிந்திராவ் (இந்திய தேசிய காங்கிரசு-இ. 45,625 வாக்குகள்
- சுமதிபாய் சுக்லிகர் (ஜனதா கட்சி) 33,531 வாக்குகள்
- சுசுலா பல்ராஜ் (காங்கிரசு-சோசலிஸ்ட்): 5,072 வாக்குகள் (மூன்றாவது இடம்)
# செர்புலச்சேரி



**செர்புலச்சேரி** (*Cherpulassery*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு நகரம் மற்றும் நகராட்சி ஆகும். புகழ்பெற்ற அய்யப்பன்காவு கோவில் அமைந்துள்ளதால் செர்புலச்சேரி மலபாரின் சபரிமலை என்று அழைக்கப்படுகிறது . புத்தனாலக்கால் பகவதி கோயிலும் அதனுடன் தொடர்புடைய காலவேலையும் பூரம் திருவிழாவும் இப்பகுதியில் நடைபெறும் மிகப்பெரிய திருவிழாக்களில் ஒன்றாகும். இந்த நகரம் மாவட்டத் திலைநகரான பாலக்காட்டிலிருந்து சுமார் 43 கி. மீ (27 மை) தொலைவில் மாநில நெடுஞ்சாலை 53 இல் அமைந்துள்ளது.  

## வரலாறு
செர்புலச்சேரி (புலச்சேரியின் கிழக்குப் பக்கம்) என்பது சேரர் கங்வெட்டுகளில் குறிப்பிடப்பட்டுள்ள சமஸ்தானங்களில் ஒன்றான நெடுங்கநாட்டின் தலைவரான நெடுங்கேதிர்ப்பட்டின், இருப்பிடமாக இருந்தது.  

## மக்கள்வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி, செர்புலச்சேரியின் மக்கள் தொகை 41,267 ஆகும். இதில் 19,808 பேர் ஆண்களும், 21,459 பேர் பெண்களுமாவர்.  

## போக்குவரத்து
செர்ப்புலச்சேரியானது ஒற்றப்பாலம், பட்டாம்பி, ஷொர்ணூர், பெரிந்தல்மண்ணை ஆகிய நகரங்களுடன் பேருந்துகளால் நன்கு இணைக்கபட்டுள்ளது. இவை அனைத்தும் இங்கிருந்து 17 கி.மீ தொலைவில் உள்ளன. மண்ணார்க்காடு, பாலக்காடு ஆகிய நகரங்களுக்கு வழக்கமான பேருந்து சேவைகள் உள்ளன.  

அருகிலுள்ள முக்கிய தொடருந்து நிலையம் ஷொறணூர் சந்திப்பு தொடருந்து நிலையமாகும். மற்ற நிலையங்களில் ஒற்றப்பாலம், பட்டாம்பி ஆகியவை அடங்கும் ; இவை அனைத்தும் செர்புலச்சேரியிலிருந்து சம தொலைவில் உள்ளன.  

## அரசியல்
செர்புலச்சேரி ஷொர்ணூர் சட்டமன்றத் தொகுதி மற்றும் பாலக்காடு மக்களவைத் தொகுதி ஆகியவற்றின் கீழ் வருகிறது  

## கல்லூரிகள்

- செர்புலச்சேரி மகளிர் அறிவியல் மற்றும் தொழில்நுட்பக் கல்லூரி
- ஐடியல் கல்லூரி
- மலபார் பலதொழில்நுட்பக் கல்லூரி
- கேரள மருத்துவக் கல்லூரி
- எம். இ. எஸ் கல்லூரி, செர்புலாசேரி

## குறிப்பிடத்தக்க நபர்கள்

- அப்புன்னி தாரகன் : கதகளி *அனியற* (திரைக்குப் பின்னுள்ள) கலைஞர்
- கலாமண்டலம் குட்டன் ஆசன்
# விகாசு தாக்ரே



**விகாசு பாண்டுரங் தாக்கரே** (*Vikas Thakre*) என்பவர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் 14-ஆவது மகாராட்டிரா சட்டமன்ற தேர்தலில் நாக்பூர் மேற்கு சட்டமன்றத் தேர்தலில் போட்டியிட்டு முதன் முறையாகச் சட்டமன்ற உறுப்பினர் ஆனார். தாக்கரே இந்திய தேசிய காங்கிரசு கட்சியினைச் சேர்ந்தவர். இவர் நாக்பூர் மாவட்ட காங்கிரசு கட்சியின் தலைவராக உள்ளார். இவர் 2020 டிசம்பர் முதல் நாக்பூர் மேம்பாட்டு அறக்கட்டளையின் அறங்காவலராகவும் உள்ளார். தாக்கரே 2024 இந்திய நாடாளுமன்ற மக்களவைத் தேர்தலில் நாக்பூர் மக்களவைத் தொகுதியில் மத்திய அமைச்சர் நிதின் கட்காரியினை எதிர்த்துப் போட்டியிட்டு 1.50 லட்சம் வாக்குகள் வித்தியாசத்தில் தோல்வியடைந்தார். பின்னர் நவம்பர் 2024-ல் நடைபெற்ற மகாராட்டிர சட்டமன்றத் தேர்தலில் நாக்பூர் மேற்கு சட்டமன்றத் தொகுதியில் போட்டியிட்டு வெற்றி பெற்று இரண்டாவது முறையாகச் சட்டமன்ற உறுப்பினர் ஆனார்.
# உத்தமராவ் ஜாங்கர்


**உத்தமராவ் சிவ்தாசு ஜாங்கர்** (*Uttamrao Jankar*)(பிறப்பு 1966) என்பவர் இந்தியாவின் மகாராட்டிராவினைச் சேர்ந்த ஓர் இந்திய அரசியல்வாதி ஆவார். இவர் மகாராட்டிர மாநிலம் சோலாப்பூர் மாவட்டத்தில் உள்ள பட்டியல் சாதி சமூகத்திற்காக ஒதுக்கப்பட்டுள்ள மால்சிராசு சட்டமன்றத் தொகுதியின் சட்டமன்ற உறுப்பினராக உள்ளார். ஜாங்கர் 2024ஆம் ஆண்டு நவம்பர் மாதம் நடைபெற்ற மகாராட்டிரச் சட்டமன்றத் தேர்தலில் தேசியவாத காங்கிரசு கட்சியை (சரத்சந்திர பவார்) பிரதிநிதித்துவப்படுத்தி வெற்றி பெற்றார்.  

## இளமை
ஜாங்கர் மகாராட்டிராவின் சோலாப்பூர் மாவட்டத்தில் உள்ள மால்சிராசைச் சேர்ந்தவர். இவர் ஜாங்கர் சிவதாசு சங்கரின் மகன் ஆவார். கோலாப்பூரில் உள்ள சிவாஜி பல்கலைக்கழகத்துடன் இணைந்த மாலேவாடி அக்லுஜ் சங்கரராவ் மோகித் பாட்டீல் கல்லூரியில் 1988ஆம் ஆண்டில் இளங்கலைச் சட்டப் பட்டம் பெற்றார்.
# 3-ஆக்சோபெண்டனாயிக் அமிலம்



**3-ஆக்சோபெண்டனாயிக் அமிலம்** (*3-Oxopentanoic acid*) என்பது C<sub>5</sub>H<sub>8</sub>O<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். பீட்டா-கீட்டோபெண்டனோயேட்டு என்ற பெயராலும் இது அழைக்கப்படுகிறது. 5-கார்பன்கள் உள்ள கீட்டோன் சேர்மமாக இச்சேர்மம் கருதப்படுகிறது. கல்லீரலில் உள்ள ஒற்றைப்படை கார்பன் கொழுப்பு அமிலங்களிலிருந்து தயாரிக்கப்பட்டு விரைவாக மூளைக்குள் நுழைகிறது.  

4-கார்பன் கீட்டோன் சேர்மங்களுக்கு மாறாக, பீட்டா-கீட்டோபெண்டனோயேட்டு ஓர் அனாப்லெரோடிக்கு எனப்படும் நிறைவாக்கியாகும். அதாவது இது முக்கார்பாக்சிலிக்கு அமிலச் சுழற்சியில் இடைநிலைகளின் தொகுப்பை மீண்டும் நிரப்பும். முக்கிளிசரைடு டிரையெப்டனோயின் சேர்மம் பீட்டா-கீட்டோபெண்டனோயேட்டு உற்பத்தி செய்ய மருத்துவ ரீதியாகப் பயன்படுத்தப்படுகிறது.
# மீன் நாடா

<div><div><div><div><div></div><div>ஒரு 75 அடி (23 மீ) எஃகு மீன் நாடா&nbsp;</div></div></div><div><div><div></div><div>நைலான் (மேல்) மற்றும் எஃகு (கீழ்) மீன் நாடாக்களின் ஒப்பீடு</div></div></div></div></div>  
**மீன் நாடா** (*Fish tape*) ஓர் இழுவை கம்பி, இழுவை நாடா, அல்லது ஒரு எலக்ட்ரீஷியன் பாம்பு என்றும் அழைக்கப்படுகிறது) என்பது மின்சார வல்லுநர்களால் சுவர்கள் மற்றும் மின் வழித்தடங்கள் வழியாக புதிய மின்கம்பிகளை இழுக்க அல்லது வழிநடத்த பயன்படுத்தப்படும் ஒரு கருவியாகும்.  

இது ஒரு வசந்த எஃகினாலான குறுகிய பட்டையாக தயாரிக்கப்படுகிறது, கவனமாக கையாளுவதன் மூலம், நாடாவானது சுவர் துவாரங்கள் அல்லது பல நாடுகளில் காப்புக்குழல்கள் போன்ற வரையறுக்கப்பட்ட இடங்கள் வழியாக வழிநடத்த முடியும். வழிகாட்டி சரத்தின் குறிக்கோளானது வரையறுக்கப்பட்ட இடத்திற்குள் கைவிடப்பட்ட ஒரு பகுதியை நோக்கி தள்ளுவதும் அதை இழுத்துச் செல்வதும் ஆகும், எனவே தொலைபேசி கம்பி, நெட்வொர்க் கேபிள்கள் அல்லது ஸ்பீக்கர் கம்பி போன்ற பல்வேறு வகையான கம்பியினைப்புகளை இழுக்க வழிகாட்டி சரத்தைப் பயன்படுத்தலாம்.  

## வடிவமைப்பு
மீன் நாடாக்கள் பொதுவாக பிளாஸ்டிக் சுருளில் சுருட்டப்பட்டு சேமிக்கப்படுகின்றன. இதன் காரணமாக, அவை இயற்கையான வளைவைக் கொண்டுள்ளன, மேலும் இந்த வளைவே அவற்றை வழிநடத்த அனுமதிக்கிறது. சுருளைக் கையாளுவதன் மூலம், நாடா முனையை சற்று இயக்க முடியும். நாடா கடினமாக இருப்பதால் அது சுட்டிக்காட்டும் திசையில் தள்ளப்படலாம். இந்த வழியில் வெற்று சுவர் குழி வழியாக எளிதாக வழிநடத்த முடியும். வெப்பக் காப்பு, தீ நிறுத்தங்கள், குழாய்கள், HVAC குழாய்கள் மற்றும் பிற தடைகள் மீன் நாடாவைப் பயன்படுத்துவதை மிகவும் சவாலானதாக ஆக்குகின்றன.  

எஃகு, கண்ணாடியிழை மற்றும் நைலான் உள்ளிட்ட பல்வேறு பொருட்களிலிருந்து "நாடா" தயாரிக்கப்படலாம். பொதுவாக நாடாவின் ஒரு முனையானது கொக்கி அல்லது வளையமாக சிறப்பு முடிவைக் கொண்டுள்ளது, இதன் மூலம் இது ஒர் சிறப்பு ஃபாஸ்டனர் சாதனமாக, பயனர் நாடாவை இழுக்கும் முன் வழிகாட்டி சரத்துடன் இணைக்க அனுமதிக்கிறது.  

## காப்புரிமை கண்டுபிடிப்பு
1947 இல் நிறுவப்பட்ட எலக்ட்ரிக்கல் கன்ஸ்ட்ரக்ஷன் நிறுவனத்தின் உரிமையாளரான, கொலராடோ மாநிலத்திலுள்ள கொலராடோ ஸ்பிரிங்ஸின் நகரில் வசித்த கீத் லெரோய் வில்சன், மீன் நாடா ஸ்னாகர்-ஐ கண்டுபிடித்தார். வில்சன் அசல் காப்புரிமையை 29 மார்ச் 1960 அன்று தாக்கல் செய்தார் மற்றும் 22 மே 1962 அன்று அமெரிக்க காப்புரிமை அலுவலகத்தால் காப்புரிமை #3,035,817 வழங்கப்பட்டது.
# தேசிய நெடுஞ்சாலை 47 (இந்தியா)



**தேசிய நெடுஞ்சாலை 47** (**தே. நெ. 47**)(*National Highway 47 (India)*) என்பது இந்தியாவின் முதன்மையான தேசிய நெடுஞ்சாலையாகும். இது குசராத்தின் பாமன்போரில் தொடங்கி மகாராட்டிராவின் நாக்பூரில் முடிவடைகிறது. இந்தத் தேசிய நெடுஞ்சாலை சுமார் (625 மைல்) நீளம் கொண்டது. 2010ஆம் ஆண்டில் தேசிய நெடுஞ்சாலைகள் மறுபெயரிடப்படுவதற்கு முன்பு, தே. நெ-47, 8ஏ, 59, 59ஏ மற்றும் 69 எனப் பல்வேறு எண்களைக் கொண்டிருந்தது.  

## வழித்தடம்

தே. நெ. 47 இந்தியாவின் மூன்று மாநிலங்களான குசராத்து, மத்தியப் பிரதேசம், மகாராட்டிரம் வழியாகச் செல்கிறது.  

; குசராத்து  

பாமன்போர், லீம்புடி, அகமதாபாதூ, கோத்ரா, தகோத்-மத்தியப் பிரதேச எல்லை  

; மத்தியப் பிரதேசம்  

குசராத்து எல்லை-இந்தூர், பேதுல்-மகாராட்டிர எல்லை  

; மகாராட்டிரம்  

மத்தியப் பிரதேச எல்லை-சவ்னர், நாக்பூர்  

## தேசிய நெடுஞ்சாலை 47-ல் உள்ள சுங்கச்சாவடிகள்

- பாமன்போர் சுங்கச் சாவடி
- பகோடா (எம்ஓஆர்டிஎச்) சுங்கச் சாவடி
- பித்தாய் சுங்கச்சாவடி
- வாவ்டி குர்த் சுங்கச்சாவடி
- பட்வாடா சுங்கச்சாவடி
- தத்திகாவ் சுங்கச்சாவடி
- மேத்வாடா சுங்கச்சாவடி
- பேதுல் சுங்கச்சாவடி
- கம்பாரா சுங்கச்சாவடி
- பதன்சோகி சுங்கச்சாவடி

## சந்திப்புகள்
: பாமன்போர் அருகே முனையம்  
: லிம்ப்டி அருகே  
: சர்கேஜ் அருகே  
: அகமதாபாத் அருகே  
: அகமதாபாத் அருகே  
: லிம்கேடா அருகே  
: தஹோத் அருகே  
: ஜபுவாவுக்கு அருகில்  
: தார் அருகே  
: இந்தூர் அருகே  
: இந்தூர் அருகே  
: கேரி அருகே தே. நெ. 347பி  
: பேதுல் அருகே தே. நெ. 548சி  
: பேதுல் அருகே  
: முல்தாய் அருகே தே. நெ. 347அ  
: முல்தாய் அருகே  
: சானியர் அருகே  
: சானியர் அருகே தே. நெ. 547  
: சாவோனர் அருகே  
: தேகாகான் அருகே  
: நாக்பூர் அருகே  
: நாக்பூர் அருகே முனையம்
# பாமன்போர்


**பாமன்போர்** (*Bamanbore*) என்பது இந்தியாவின் குசராத்து மாநிலத்தில் சுரேந்திரநகர் மாவட்டத்தில் உள்ள ஒரு நகரம் ஆகும்.  

## புவியியல்
இது 22°25′0′′N 71°1′0′′E/22.41667 °N 71.01667 °E ஆழ்கூற்றில் அமைந்துள்ளது.  

## அமைவிடம்
தேசிய நெடுஞ்சாலை 8பி பாமன்போரில் முடிவடைகிறது. பாமன்போர் அருகிலுள்ள வானூர்தி நிலையம் ராஜ்கோட் வானூர்தி நிலையம் ஆகும்.
# அம்பாங் எல்ஆர்டி நிலையம்



**அம்பாங் எல்ஆர்டி நிலையம்** (ஆங்கிலம்: *Ampang LRT Station*; மலாய்: *Stesen LRT Ampang*; சீனம்: 安邦站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள தரைநிலை இலகுரக விரைவுப் போக்குவரத்து *(LRT)* நிலையமாகும்.  

இந்த நிலையத்திற்கு அருகில் அமைந்துள்ள அம்பாங் *(Taman Cahaya)* நகரத்தின் பெயரில், இந்த நிலையத்திற்கும் பெயரிடப்பட்டது. அம்பாங் சாலையின் வழியில் உள்ள இந்த நிலையம், கோலாலம்பூரின் கிழக்கு எல்லையின் வெளிப்புறத்தில் உள்ளது.  

## பொது

பயணச் சீட்டு வழங்கும் இயந்திரங்கள் *(Ticketing Machines)* மற்றும் சிஐஎம்பி வங்கியின் தன்னியக்க வங்கி இயந்திரம் *(CIMB Bank ATM),* பல்பொருள் விற்பனைக் கடை போன்றவை இந்த நிலையத்தில் உள்ளன. அம்பாங் பேருந்து நிலையம், வாடகைச் சீருந்து நிற்குமிடம், ஊர்தி நிறுத்தம் ஆகிய தரிப்பிடங்களை இந்த நிலையத்துடன் இணைக்கும் சாய்வுதளங்கள் 2012-ஆம் ஆண்டில் கட்டப்பட்டன.  

கோம்பாக் எல்ஆர்டி நிலையத்தில் உள்ளதைப் போன்ற பல மாடி கார் நிறுத்துமிடம் 2014-ஆம் ஆண்டில் கட்டப்பட்டது. ஊர்தி தரிப்பிடத்தில் பணம் செலுத்துவதற்கு தொட்டு செல் மின்னணுக் கட்டண அட்டைகள் மட்டுமே ஏற்றுக்கொள்ளப்படுகின்றன. ஒரு நாளைக்கு MYR 4 ரிங்கிட் என்ற ஒரு நிலையான கட்டணம் வசூலிக்கப்படுகிறது.  

## வரலாறு

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு 'இஸ்டார் எல்ஆர்டி' *(STAR-LRT)* என அழைக்கப்பட்டன.  

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி, இந்த அம்பாங் எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த 13 நிலையங்களில் இந்த அம்பாங் எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  

இந்த நிலையம் அண்டை நிலையமான சகாயா நிலையத்திலிருந்து 1 கிலோ மீட்டர் தொலைவில் அமைந்துள்ளது.  

## அம்பாங் சாலை
அம்பாங் அல்லது அம்பாங் இலீர் (*Ampang*; *Ampang Hilir*) என்பது கோலாலம்பூர் பகுதியில் அமைந்துள்ள ஒரு மாநகர்ப்பகுதி ஆகும். தித்திவாங்சா மக்களவை தொகுதியின் கீழ் ஒரு பகுதியாக உள்ளது.  

அம்பாங் சாலை மற்றும் அம்பாங் இலீர் ஆகியவற்றில் அம்பாங் எனும் பெயர் இருப்பதை அதன் அடையாளமாகக் காணலாம். அம்பாங்கில் ஈயச் சுரங்கங்களின் தோற்றம்; கோலாலம்பூரின் துரித வளர்ச்சிக்கு வழிவகுத்தது. அம்பாங் எனும் பெயர் மலாய் மொழியில் ’அணை’ என்று பொருள்படும்.  

## அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது. அதன் பின்னர் அம்பாங் வழித்தடம் அமைக்கப்பட்டது.  

## காட்சியகம்
**அம்பாங் எல்ஆர்டி நிலையத்தின் காட்சிப் படங்கள் (2022)**
# தேசிய நெடுஞ்சாலை 53 (இந்தியா)


**தேசிய நெடுஞ்சாலை 53**, (*National Highway 53 (India)*-பழைய எண் தே. நெ. 6 சூரத்-கொல்கத்தா, தே. நெ. 200 பிலாசுபூர்-சண்டிகோல் & தே. நெ. 5அ சண்டிகோல்-பாரதீப் ஆகியவற்றின் ஒருங்கிணைப்பு) என்பது இந்தியாவில் உள்ள ஒரு தேசிய நெடுஞ்சாலை ஆகும்.  

தே. நெ. 53, குசராத்தில் உள்ள ஹாஜிரா மற்றும் ஒடிசாவில் உள்ள பரதீப் துறைமுகத்தை இணைக்கிறது. தேசிய நெடுஞ்சாலை 53 இந்தியாவின் குசராத்து, மகாராட்டிரா, சத்தீசுகர் மற்றும் ஒடிசா மாநிலங்கள் வழியாகச் செல்கிறது.  

இந்தச் சாலை இந்தியாவில் ஆசிய நெடுஞ்சாலை 46 வலையமைப்பின் ஒரு பகுதியாகும். இது கொல்கத்தாவிலிருந்து சூரத் வரை 1975 கி.மீ. (1227 மைல்) தூரத்திற்கு மேல் ஓடுவதாக அதிகாரப்பூர்வமாகப் பட்டியலிடப்பட்டுள்ளது. இது சூரத்-கொல்கத்தா நெடுஞ்சாலை என்றும் அழைக்கப்படுகிறது.  

இந்தியத் தேசிய நெடுஞ்சாலை ஆணையம் அமராவதி மற்றும் அகோலா இடையே 75 கிலோமீட்டர் (கி. மீ.) நீளமுள்ள மிக நீண்ட நெடுஞ்சாலையை 105 மணி 33 நிமிடங்களில் வடிவமைத்தற்காகக் கின்னஸ் உலக சாதனையை உருவாக்கியுள்ளது. புதிதாக கட்டப்பட்ட சாலை தேசிய நெடுஞ்சாலை 53-இன் ஒரு பகுதியாகும்.  

## வழித்தடம்
முதன்மை தேசிய நெடுஞ்சாலை 53 இந்தியாவின் நான்கு மாநிலங்கள் வழியாகச் செல்கிறது.  

### குசராத்து
ஹஜீரா, சூரத், வியாரா, சோங்கத், உச்சால்-மகாராட்டிரா எல்லை.  

### மகாராட்டிராம்
குசராத்து எல்லை நவாபூர் நந்துபார் துலே, ஜல்கான் பூசாவல், மல்காப்பூர், காம்கான், அகோலா, முர்திசாபூர், அமராவதி, கரஞ்சா (வர்தா பண்டாரா, திரோரா, கோந்தியா, தியோரி)  

### சத்தீசுகர்
மகாராட்டிரா எல்லை-ராஜ்நந்த்கான், துர்க், பிலாய், ராய்ப்பூர், ஆரங், கோராரி, பித்தோரா, சராய்பாலி-ஒடிசா எல்லை.  

### ஒடிசா
சத்தீசுகர் எல்லை-பர்கட், சம்பல்பூர், திலீபானி, தியோகர், பார்கோட், பல்லஹாரா, சமல் தடுப்பணை, கோடிபங்கா, தால்செர், காமாக்யாநகர், புவன், சுகிந்தா, துப்ரி, சண்டிகோல், அரிதாசுபூர், சிலிபூர், பூட்டமண்டாய், பாரதீப் துறைமுகம்.  

## ஆசிய நெடுஞ்சாலைகள்
மகாராட்டிராவின் துலேவிலிருந்து ஒடிசாவின் பல்லகாரா வரை செல்லும் தேசிய நெடுஞ்சாலை 53 ஆசிய நெடுஞ்சாலை 46 இன் ஒரு பகுதியாகும்.  

## சந்திப்புகளின் பட்டியல்

; குசராத்து  

குறுக்கே ஓஎன்ஜிசி பாலத்தின் வான்வழி காட்சி]]  

: கசிரா துறைமுகத்தில் முனைய புள்ளி.  
: சூரத் அருகே  
: பால்சனா அருகே  
: வ்யாரா அருகே  
: சோங்கத் அருகே  
; மகாராட்டிரம்  

: விசர்வாடி அருகே என். எச். 752ஜி  
: செவாலி அருகே என். எச். 753பி  
: குசும்பே அருகே  
: துலே அருகே  
: துலே அருகே  
: ஜல்கான் அருகே  
: ஜல்கான் அருகே  
: முக்தைநகர் அருகே  
: மல்காப்பூர் அருகே  
: நந்துரா அருகே  
: காம்கான் அருகே  
: காம்கான் அருகே  
: காம்கான் அருகே  
: பாலப்பூர் அருகே  
: அகோலா அருகே  
: அகோலா அருகே  
: முர்திசாபூர் அருகே  
: ஹிவ்ரா புத்ருக் அருகே  
: நண்ட்கான் பெத் அருகே  
: தலகான் அருகே  
: கோண்ட்கேரி அருகே  
: நாக்பூர் அருகே  
: நாக்பூர் அருகே  
: நாக்பூர் அருகே  
: நாக்பூர் அருகே  
: கும்தலா அருகே  
: பாந்தாரா அருகே  
: சாக்கோலி அருகே  
: கோமராவுக்கு அருகில்  
: தியோரி அருகே  

; சத்தீசுகர்  

: ராய்ப்பூர் அருகே  
: கோராய் மகாசமுந்த் அருகே  
: சராய்பாலி அருகே தேசிய நெடுஞ்சாலை  
; ஒடிசா  
: சோஹேலா அருகே}  
: பர்கர் அருகே  
: சம்பல்பூர் அருகே  
: பல்லஹாரா அருகே  
: பிரவாசுனி அருகே  
: சரபால் அருகே தேசிய நெடுஞ்சாலை  
: தேவகர் அருகே  
: துபுரி அருகே  
: சண்டிகோல் அருகே  
: பாரதீப் துறைமுகத்தில் முனையம்  

## ஊசலாட்ட பாதைகளுடன் வரைபடம்
# அஞ்சு சோசப்


**அஞ்சு ஜோசப் (Anju Joseph)** என்பவர் ஓர் இந்திய பின்னணிப் பாடகி ஆவார். இவர் மலையாள திரைத்துறையை சார்ந்தவர் ஆவார். 2011 இல் மலையாளத் திரைப்படமான *டாக்டர் லவ்* திரைப்படத்தில் பின்னணிப் பாடகியாக தனது வாழ்க்கையைத் தொடங்கினார்  

## ஆரம்ப வாழ்க்கை மற்றும் குடும்பம்

அஞ்சு சோசப் காஞ்சிரப்பள்ளியில் உள்ள *செயின்ட் சோசப் பப்ளிக் பள்ளியிலும்*, *செயின்ட் அந்தோணி பப்ளிக் பள்ளியிலும்* பள்ளிப்படிப்பை முடித்தார் மேலும் எர்ணாகுளத்தில் உள்ள செயின்ட் தெரசா கல்லூரியில் ஆங்கில இலக்கியத்தில் பட்டப்படிப்பை முடித்தார். கொச்சி மகாராசா கல்லூரியில் முதுகலைப் பட்டமும் பெற்றார்.  

அஞ்சு, *ஏசியாநெட் ஐடியா ஸ்டார் சிங்கர் சீசன் 4* போட்டியாளர்களில் ஒருவராக இருந்தார், மேலும் அவர் *கந்தர்வ சங்கீதம்* நிகழ்ச்சியின் மூன்றாவது இரண்டாம் இடத்தைப் பிடித்தார்.  

*ரியாலிட்டி ஷோ* இயக்குநராக இருந்த அனூப் ஜானை அஞ்சு திருமணம் செய்து கொண்டார். பின்னர் பிரிந்தனர். அவர் இப்போது ஆதித்யா பரமேசுவரனை மணந்துள்ளார்.
# பாலாபூர் சட்டமன்ற தொகுதி


**பாலாப்பூர் சட்டமன்றத் தொகுதி** (Balapur Assembly constituency) என்பது இந்தியாவின் மகாராட்டிரா மாநில சட்டமன்றத்தில் உள்ள 288 தொகுதிகளில் ஒன்றாகும், இத்தொகுதியானது அகோலா மாவட்டத்தில் அமைந்துள்ள ஐந்து தொகுதிகளில் ஒன்றாகும். இது அகோலா மக்களவை தொகுதிக்கு உட்பட்டதாகும்.  

## தேர்தல் முடிவுகள்
### 2024
# சமிந்திராணி கிரியெல்ல



**சமிந்திராணி கிரியெல்ல** ஓர் இலங்கை அரசியல்வாதி ஆவார். இவர் ஐக்கிய மக்கள் சக்தி கட்சியின் உறுப்பினர் ஆவார். இவர் 2024 இலங்கை நாடாளுமன்றத் தேர்தலில் கண்டி தேர்தல் மாவட்டத்தில் போட்டியிட்டுப் பாராளுமன்றத்திற்குத் தேர்ந்தெடுக்கப்பட்டார். இவர் முன்னாள் நாடாளுமன்ற உறுப்பினரும் அமைச்சரவை அமைச்சருமான லக்ஷ்மன் கிரியெல்லவின் மகள் ஆவார். ஒரு வழக்கறிஞரான சமிந்திராணி, அவரது தந்தையின் ஒருங்கிணைப்புச் செயலாளராகப் பணியாற்றினார்.  

## தேர்தல் வரலாறு
**சமிந்திராணி கிரியெல்லவின் தேர்தல் வரலாறு**

| 2024 நாடாளுமன்றம் | கண்டி மாவட்டம் | ஐக்கிய மக்கள் சக்தி | } |
| --- | --- | --- | --- |
# அகோலா மேற்கு சட்டமன்றத் தொகுதி



**அகோலா மேற்கு சட்டமன்றத் தொகுதி** (Akola West Assembly constituency) என்பது மேற்கத்திய இந்தியா மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்தத் தொகுதி அகோலா மாவட்டத்தில் அமைந்துள்ளது. இத்தொகுதியானது அகோலா மக்களவைத் தொகுதிக்கு உட்பட்டதாகும். இந்த மாவட்டத்தில் உள்ள அகோட், அகோலா கிழக்கு, பாலாப்பூர் மற்றும் முர்திசாபூர் ஆகிய ஐந்து சட்டமன்றத் தொகுதிகளும், அருகிலுள்ள வாசிம் மாவட்டத்தில் உள்ள ரிசோட் தொகுதியும் உள்ளன.  

## தேர்தல் முடிவுகள்
### 2024